-Բոլոր հեղափոխությունների տրամաբանությունը հինը քանդելու մեջ է: Եթե հինը չքանդես, նորն ինչպե՞ս կառուցես: Իսկ այս դեպքում պետք է ոչ թե հինը քանդել, այլ պայթեցնել, որ հիմնահատակ ոչնչանա: Խոսքս ամենևին էլ ծայրահեղ քայլերին չի վերաբերում: Հիմա պատմական նոր փուլ է, եթե վկայակոչած գաղափարները կյանքի կոչվեն, մենք իսկապես նոր դարաշրջան կթևակոխենք: Նիկոլ Փաշինյանը գաղափարական անձնավորություն է, նա անցել է հեղափոխական քավարանի բոլոր աստիճանները, ձեռք է բերել ամուր կամք, հետևողականություն և կարողացել է իր զինակիցներին հավատ ներշնչել: Նա կարողացավ քաղաքական իրադրություն փոխել մի այնպիսի ժամանակահատվածում, երբ ոչ մեկի մտքով նման բան չէր կարող անցնել՝ իմանալով նախորդ իշխանության հզորությունը, որը հիմնված էր բանակի, ոստիկանության, ԱԱԾ-ի վրա: ՀՀԿ-ի ամենամեծ սխալն այն էր, որ չգիտակցեց, որ ամենահզորը ժողովրդի աջակցությունն է, ոչ թե ուժայիների ու սուտի գողականների, որոնք կարող են շեֆին համոզել, որ հարց չկա, Նիկո՞լն ով ա: Այն դեպքում, որ Հայաստանի քաղաքական դաշտում ի հայտ է եկել մի լիդեր, որը նախորդների կրկնությունը չէ, դեռ պատմաբանները, վերլուծաբանները կուսումնասիրեն Նիկոլի քաղաքական հաջողությունը, որովհետև դա այսօր միանշանակ հնարավոր չէ անել: